       R O M Â N I A

JUDEŢUL HUNEDOARA 

   MUNICIPIUL BRAD

       P R I M A R U L 
   Nr. 33/11050/13.02.2025
R E F E R A T  D E  A P R O B A R E
privind aprobarea încheierii unui Acord de Parteneriat între Municipiul Brad și Direcția Generală de Administrare Monumente și Promovare
 Turistică a Județului Hunedoara
Direcția Generală de Administrare Monumente și Promovare Turistică a Județului Hunedoara, prin adresa înregistrată la Primăria Municipiului Brad sub nr. 12424/13.01.2025, a solicitat încheierea unui Acord de parteneriat, având ca obiectiv general colaborarea părților în vederea promovării resurselor locale, a valorilor, tradițiilor, a potențialului turistic din județul Hunedoara.

Prin semnarea parteneriatului, partenerii îți exprimă acordul de voință în vederea promovării zonei, în sensul desfășurării unor acțiuni de promovare în mediul on-line, pe site-urile partenerilor, precum și acțiuni de distribuire a materialelor informative și de promovare turistică și culturală, cu scopul de a crește vizibilitatea partenerilor și de a promova turistic și cultural județul.
Valabilitatea Acordului de parteneriat este de 3 (trei) ani de la data semnării lui de către ambele părți, cu posibilitate de prelungire prin act adițional, la inițiativa oricăreia dintre părți cu cel puțin 30 zile lucrătoare înainte de expirare.
În contextul celor de mai sus, am inițiat prezentul proiect de hotărâre prin care am propus aprobarea încheierii unui Acord de Parteneriat între Municipiul Brad și Direcția Generală de Administrare Monumente și Promovare Turistică a Județului Hunedoara și îl supun spre dezbatere și aprobare plenului Consiliului Local al Municipiului Brad în forma prezentată.
De asemenea am propus împuternicirea Primarului Municipiului Brad să semneze, în numele și pentru Municipiul Brad, Acordul de Parteneriat, precum și orice alte documente necesare.
Invoc în susţinerea propunerii mele prevederile Legii nr. 273/2006 privind finanţele publice locale, cu modificările și completările ulterioare, ale art.129 alin. (2) lit. d), lit. e), alin. (7) lit. d), lit. s), alin. (9), lit. a), alin. (14), art.139 alin. 3 lit. f), art.140 alin. (1) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

